CELEX: 62013TB0044
Language: fi
Date: 2013-04-25 00:00:00
Title: Asia T-44/13 R: Unionin yleisen tuomioistuimen presidentin määräys 25.4.2013 — AbbVie v. EMA (Väliaikainen oikeussuoja — Oikeus tutustua asiakirjoihin — Asetus (EY) N:o 1049/2001 — EMA:n hallussa olevat asiakirjat, jotka sisältävät tietoja, jotka yritys on antanut lääkkeen markkinoille saattamista koskevan lupahakemuksen yhteydessä — Päätös myöntää kolmannelle osapuolelle oikeus tutustua asiakirjoihin — Hakemus täytäntöönpanon lykkäämiseksi — Kiireellisyys — Fumus boni juris — Intressivertailu)

29.6.2013   
            
            
               FI
            
            
               Euroopan unionin virallinen lehti
            
            
               C 189/24
            
         Unionin yleisen tuomioistuimen presidentin määräys 25.4.2013 — AbbVie v. EMA
   (Asia T-44/13 R)
   (Väliaikainen oikeussuoja - Oikeus tutustua asiakirjoihin - Asetus (EY) N:o 1049/2001 - EMA:n hallussa olevat asiakirjat, jotka sisältävät tietoja, jotka yritys on antanut lääkkeen markkinoille saattamista koskevan lupahakemuksen yhteydessä - Päätös myöntää kolmannelle osapuolelle oikeus tutustua asiakirjoihin - Hakemus täytäntöönpanon lykkäämiseksi - Kiireellisyys - Fumus boni juris - Intressivertailu)
   2013/C 189/51
   Oikeudenkäyntikieli: englanti
   
      Asianosaiset
   
   
      Kantajat: AbbVie, Inc. (Wilmington, Delaware, Yhdysvallat) ja AbbVie Ltd (Maidenhead, Yhdistynyt kuningaskunta) (edustajat: asianajaja P. Bogaert, asianajaja G. Berrisch, solicitor B. Kelly, solicitor G. Castle, D. Anderson, QC, ja barrister D. Scannell)
   
      Vastaaja: Euroopan lääkevirasto (EMA) (asiamiehet: T. Jablonski, N. Rampal Olmedo ja A. Spina)
   
      Oikeudenkäynnin kohde
   
   Vaatimus pääasiassa EMA:n 14.1.2013 tekemän sen päätöksen EMA/748792/2012 täytäntöönpanon lykkäämisestä, jolla kolmannelle osapuolelle myönnettiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) nojalla oikeus tutustua tiettyihin asiakirjoihin, jotka sisältävät tietoja, jotka on annettu Crohnin taudin hoitoon tarkoitetun Humira-nimisen lääkkeen markkinoille saattamista koskevan lupahakemuksen yhteydessä
   
      Määräysosa
   
   
               1)
            
            
               Euroopan lääkeviraston (EMA) 14.1.2013 tekemän päätöksen EMA/748792/2012, jolla kolmannelle osapuolelle myönnettiin Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 nojalla oikeus tutustua kliinisiin tutkimusraportteihin M02 404, M04 691 ja M05 769, jotka on esitetty Crohnin taudin hoitoon tarkoitetun Humira-nimisen lääkkeen markkinoille saattamista koskevan lupahakemuksen yhteydessä, täytäntöönpanoa lykätään.
            
         
               2)
            
            
               EMA velvoitetaan pidättäytymään julkaisemasta tämän määräysosan 1 kohdassa tarkoitettuja asiakirjoja.
            
         
               3)
            
            
               Oikeudenkäyntikuluista päätetään myöhemmin.